વીખરાયેલાં બળ, લોકો કે અંગોને એકત્રિત કરી વ્યવસ્થિત કરવાં તે. મહાત્માજી લખે છે કે, મજૂરોનું સાચું અહિસક સંગઠન લોહચુંબકનું કામ કરી પોતાને જરૂરી બધી મૂડી પોતાની આસપાસ ખેંચી લેશે. પછી મૂડીદારો કેવળ ટ્રસ્ટી તરીકે રહીને મૂડીનો વહીવટ કરશે. એ રૂડો દિવસ ઊગશે ત્યારે મૂડી ને મજુરી વચ્ચે કોઈ જાતનો ભેદ રહેવાનો નથી. પછી મજૂરોને પૂરતો ખોરાક, સારાં તંદુરસ્ત ને ચોખ્ખાં રહેઠાણો, પોતાના બાળકો માટેની જરૂરી બધી કેળવણી, જાતની કેળવણી માટે જોઈતી નવરાશ અને તબીબી મદદ વગેરે બધું મળી રહેશે.